Milton S. Plesset

Milton Spinoza Plesset (7 februar 1908 – 19 februar 1991) esset un fisicist aplicat american qui laborat in li camp de mecanica de fluides e energie nucleari. Il esset electet al Academie National de Ingenieríe in 1979 pro su contributiones fundamental a flutiones multifasic, dinamica de bules e securitá de reactor nucleari. Plesset servit quam li professor de scientie de ingenieríe al Institute de Tecnologie de California durant li periodes de 1951 a 1978. Scientistes notabil quam Andrea Prosperetti, Norman Zabusky e Chris Whipple finit lor labor doctoral sub li direction de Plesset. Milton Plesset, Andrea Prosperetti e Chris Whipple esset electet al Academie National de Ingenieríe.

Il con Christian Møller es conosset pro li teorie de perturbation de Møller–Plesset. Li equation de Rayleigh-Plesset, quel descri li dinamica de un bul in un córpor infinit de fluide, anc es nominat secun le.

 Education e labor 
Nascet in Pittsburgh, Pensilvania, Plesset obtenet su abiturie del Universitá de Pittsburgh in 1929 e un doctoratu del Universitá de Yale in 1932. Bentost pos su doctoratu, Plesset unit se al Institute de Tecnologie de California e laborat con Robert Oppenheimer. Junt, illos realisat un studie teoretic de positrones usante li equation de Dirac in electrodinamica quantic pro monstrar qualmen pares de electron-positron esset format.